સારાંશ માટે દસ્તાવેજ: મુસ્કાન પોતે પણ ઍસિડ ઍટેકનો ભોગ બન્યાં હતાં અને તેમણે આ જઘન્ય અપરાધ સામે સખત કાયદા બનાવવા માટે ઝુંબેશ ઉપાડી હતી.

મુસ્કાન કહે છે, "મારી સારવાર ચાલી રહી હતી ત્યારે હું વારંવાર વિચારતી હતી કે પૈસા ક્યાંથી આવશે. મારા ઘરવાળા શું કરશે. આ તકલીફો વચ્ચે મને એ છોકરીઓનો પણ વિચાર આવ્યો જે મારી જેમ આ જ તકલીફમાંથી પસાર થઈ રહી છે."

મુસ્કાનની મહેતન રંગ લાવી અને નેપાળમાં આ અપરાધ વિરુદ્ધ વટહુકમ જાહેર કરીને નવો કાયદો અમલમાં મૂકી દેવાયો છે.

ઍસિડ ઍટેકના વિરોધમાં ચલાવેલી લડત અને તેમાં યોગદાન બદલ મુસ્કાન ખાતૂનને અમેરિકાનો ઇન્ટરનેશનલ વુમન ઑફ કરેજ (આઈડબ્લ્યૂઓસી) ઍવૉર્ડ આપવામાં આવ્યો છે.

8મી માર્ચે અમેરિકામાં ઍવૉર્ડ અર્પણ માટેનો વર્ચ્યુઅલ કાર્યક્રમ યોજાશે, જેમાં અમેરિકાનાં ફર્સ્ટ લેડી જિલ બાઇડન અને વિદેશ મંત્રી ટૉની બ્લિંકન હાજર રહેશે.

આઈડબ્લ્યૂઓસી ઍવૉર્ડનું આ 15મું વર્ષ છે. શાંતિ, ન્યાય, માનવાધિકાર, સ્ત્રીપુરુષ સમાનતા અને મહિલા સશક્તિકરણની બાબતમાં અસાધારણ સાહસ દાખવીને અભિયાન ચલાવ્યું હોય તેવી દુનિયાભરની સ્ત્રીઓને દર વર્ષે આ અવૉર્ડ આપવામાં આવે છે.

આ અગાઉ પાકિસ્તાનની મલાલા યૂસુફઝઈને સ્ત્રીઓ અને કિશોરીઓના અધિકારો માટે અભિયાન ચલાવવા બદલ આ સન્માન મળી ચૂક્યું છે. 

14 વર્ષની ઉંમરે અસહ્ય પીડા

મુસ્કાન ખાતૂન નેપાળના બીરગંજનાં રહેવાસી છે અને ત્યાંની એક શાળામાં ભણતાં હતાં.

મુસ્કાને એક છોકરાને ના કહી તેની સજા મુસ્કાને 6 ડિસેમ્બર 2019ના રોજ ભોગવવી પડી. તે વખતે મુસ્કાન નવમા ધોરણમાં હતાં અને તે છોકરો તેમને કાયમ પરેશાન કરતો હતો. આ વિશે તેમણે ઘરમાં પણ ફરિયાદ કરી હતી. 

મુસ્કાન કહે છે, "મારા અબ્બૂએ છોકરાને ઠપકો આપ્યો અને તેમાં બોલાચાલી થઈ ત્યારે થપ્પડ મારી દીધી. ત્યારે છોકરાએ કહ્યું કે હવે મને પરેશાન નહીં કરે, પણ ચાર મહિના પછી તે એક દિવસ ફરી આવ્યો."

"તેની સાથે તેનો એક દોસ્ત પણ હતો. તેમના હાથમાં ઍસિડ ભરેલો જગ હતો. તેણે મને ઍસિડ ઍટેક પિવડાવવાની કોશિશ કરી હતી. મેં એવું ના કર્યું ત્યારે તેણે મારા પર ઍસિડ ફેંકી દીધું. તે વખતે હું દર્દથી કણસવા લાગી હતી. આસપાસના લોકો મને હૉસ્પિટલ લઈ ગયા."

હૉસ્પિટલમાં લાંબો સમય સુધી મુસ્કાનનો ઇલાજ ચાલતો રહ્યો. ઍસિડ હુમલાને કારણે તેનો એક તરફનો ચહેરો, બંને હાથ, ગાલ, અને એક કાન બળી ગયા હતા. કાનને બહુ વધારે નુકસાન થયું હતું.

સારવારના ખર્ચની ચિંતા

ઍસિડના હુમલાના કારણે મુસ્કાને કેવી અસહ્યય પીડા ભોગવી તેની કલ્પના કરવી પણ...\nદસ્તાવેજની સમાન ભાષામાં સારાંશ:
નેપાળનાં મુસ્કાન ખાતૂન 15 વર્ષની નાની ઉંમરે જ મોટી લડાઈ લડી ચૂક્યા છે - તેમણે ઍસિડ ઍટેકના વિરોધમાં લડાઈ લડી છે.